Euroopan hiili- ja teräsyhteisön perustamissopimus (EHTY) - Neljäs osasto - Yleiset määräykset - 78 artikla (*)

(*) Sellaisena kuin se on muutettuna tiettyjen varainhoitoa koskevien määräysten muuttamisesta tehdyn sopimuksen 2 artiklalla.

1. Varainhoitovuosi alkaa 1 päivänä tammikuuta ja päättyy 31 päivänä joulukuuta.

Yhteisön hallintomenoihin kuuluvat komission menot mukaan lukien neuvoa-antavan komitean toimintaan sekä Euroopan parlamentin neuvoston ja yhteisön tuomioistuimen toimintaan liittyvät menot.

2. Kukin yhteisön toimielin laatii 1 päivään heinäkuuta mennessä ennakkoarvion hallintomenoistaan. Komissio kokoaa nämä ennakkoarviot alustavaan esitykseen hallinnolliseksi talousarvioksi. Se liittää siihen lausunnon jossa voi olla toisenlaisia arvioita.

Alustavassa talousarvioesityksessä on arvio tuloista ja arvio menoista.

3. Komission on toimitettava alustava esitys hallinnolliseksi talousarvioksi neuvostolle viimeistään 1 päivänä syyskuuta sitä varainhoitovuotta edeltävänä vuonna jota esitys koskee.

Jos neuvosto haluaa poiketa alustavasta talousarvioesityksestä se kuulee komissiota ja tarvittaessa niitä muita toimielimiä joita asia koskee.

Neuvosto hyväksyy esityksen hallinnolliseksi talousarvioksi määräenemmistöllä ja toimittaa sen Euroopan parlamentille.

4. Esitys hallinnolliseksi talousarvioksi on toimitettava Euroopan parlamentille viimeistään 5 päivänä lokakuuta sitä varainhoitovuotta edeltävänä vuonna jota esitys koskee.

Euroopan parlamentilla on oikeus tarkistaa esitystä hallinnolliseksi talousarvioksi jäsentensä enemmistöllä sekä tehdä annettujen äänten ehdottomalla enemmistöllä neuvostolle talousarvioesityksen muuttamiseksi ehdotuksia jotka koskevat tästä sopimuksesta tai sen nojalla annetuista säädöksistä johtuvia pakollisia menoja.

Jos Euroopan parlamentti antaa hyväksymisensä esitykselle hallinnolliseksi talousarvioksi neljänkymmenenviiden päivän kuluessa siitä kun esitys on toimitettu sille tiedoksi hallinnollinen talousarvio katsotaan lopullisesti vahvistetuksi. Hallinnollinen talousarvio katsotaan lopullisesti vahvistetuksi myös jos Euroopan parlamentti ei ole mainitun ajan kuluessa tarkistanut esitystä hallinnolliseksi talousaroksi eikä tehnyt ehdotuksia sen muuttamiseksi.

Jos Euroopan parlamentti on mainitun ajan kuluessa tarkistanut esityksen hallinnolliseksi talousarvioksi tai tehnyt ehdotuksia sen muuttamiseksi esitys hallinnolliseksi talousarvioksi toimitetaan tarkistettuna tai muutosehdotuksin neuvostolle.

5. Käsiteltyään esitystä hallinnolliseksi talousarvioksi komission ja tarvittaessa niiden muiden toimielinten kanssa joita asia koskee neuvosto tekee ratkaisunsa seuraavasti:

a) neuvosto voi määräenemmistöllä muuttaa mitä tahansa Euroopan parlamentin tekemää tarkistusta;

b) kun on kyse muutosehdotuksista:

- neuvosto voi määräenemmistöllä hylätä Euroopan parlamentin tekemän muutosehdotuksen jollei muutosehdotus merkitse jonkin toimielimen kokonaismenojen kasvua varsinkaan sen vuoksi että yhden tai useamman muutosehdotuksen toteuttamisesta johtuva menojen vähennys nimenomaisesti tasoittaisi menojen kasvun. Jollei muutosehdotuksen hylkäämisestä tehdä päätöstä muutosehdotus hyväksytään;

- neuvosto voi määräenemmistöllä hyväksyä Euroopan parlamentin tekemän muutosehdotuksen joka merkitsee jonkin toimielimen kokonaismenojen kasvua. Muutosehdotus katsotaan hylätyksi jollei sen hyväksymisestä tehdä päätöstä;

- jos neuvosto jommankumman edellä olevan luetelmakohdan mukaisesti on hylännyt muutosehdotuksen se voi määräenemmistöllä joko säilyttää hallinnollista talousarviota koskevaan esitykseen otetun määrän tai päättää muusta määrästä.

Esitystä hallinnolliseksi talousarvioksi muutetaan neuvoston hyväksymien muutosehdotuksen mukaisesti.

Hallinnollinen talousarvio katsotaan lopullisesti vahvistetuksi jos neuvosto ei ole muuttanut yhtään Euroopan parlamentin tekemää tarkistusta viidentoista päivän kuluessa siitä kun esitys hallinnolliseksi talousarvioksi on toimitettu sille tiedoksi ja jos Euroopan parlamentin tekemät muutosehdotukset on hyväksytty. Neuvosto antaa Euroopan parlamentille tiedon siitä että se ei ole muuttanut yhtään tarkistusta ja että muutosehdotukset on hyväksytty.

Jos neuvosto on mainitun ajan kuluessa muuttanut yhtä tai useampaa Euroopan parlamentin tekemää tarkistusta taikka jos Euroopan parlamentin tekemät muutosehdotukset on hylätty tai niitä on muutettu muutettu esitys hallinnolliseksi talousarvioksi toimitetaan uudelleen Euroopan parlamentille tiedoksi. Neuvosto selostaa Euroopan parlamentille mihin se on päätynyt asian käsittelyssä.

6. Kun Euroopan parlamentille on annettu tieto sen muutosehdotusten aiheuttamista toimista se voi viidentoista päivän kuluessa siitä kun esitys hallinnolliseksi talousarvioksi on toimitettu sille tiedoksi jäsentensä enemmistöllä ja kolmella viidesosalla annetuista äänistä muuttaa neuvoston sen tekemiin tarkistuksiin tekemiä muutoksia tai hylätä ne sekä vahvistaa hallinnollisen talousarvion sen mukaisesti. Jos Euroopan parlamentti ei ole tehnyt ratkaisua mainitun ajan kuluessa hallinnollinen talousarvio katsotaan lopullisesti vahvistetuksi.

7. Kun tässä artiklassa määrätty menettely on saatettu päätökseen Euroopan parlamentin puhemies toteaa hallinnollisen talousarvion lopullisesti vahvistetuksi.

8. Euroopan parlamentti voi kuitenkin jos siihen on tärkeitä syitä jäsentensä enemmistöllä ja kahdella kolmasosalla annetuista äänistä hylätä esityksen hallinnolliseksi talousarvioksi ja pyytää että sille annetaan uusi esitys.

9. Muille menoille kuin niille jotka ovat tästä sopimuksesta tai sen nojalla annetuista säädöksistä johtuvia pakollisia menoja vahvistetaan vuosittain se enimmäismäärä jolla menoja voidaan suhteessa kuluvan varainhoitovuoden samankaltaisiin menoihin korottaa.

Komissio toteaa talouspoliittista komiteaa kuultuaan tämän enimmäismäärän seuraavien seikkojen perusteella:

- bruttokansantuotteen määrän kehitys yhteisössä;

- jäsenvaltioiden talousarvioiden keskimääräinen vaihtelu;

ja

- elinkustannusten kehitys edellisen varainhoitovuoden aikana.

Enimmäismäärä annetaan 1 päivään toukokuuta mennessä tiedoksi kaikille yhteisön toimielimille. Toimielinten on otettava tämä enimmäismäärä huomioon talousarviomenettelyn aikana jollei tämän kohdan neljännestä tai viidennestä alakohdasta muuta johdu.

Jos muiden kuin tästä sopimuksesta tai sen nojalla annetusta säädöksestä johtuvien pakollisten menojen lisäys neuvoston hyväksymän hallinnollista talousarviota koskevan esityksen mukaan on yli puolet enimmäismäärästä Euroopan parlamentti voi käyttäessään oikeuttaan tarkistusten tekemiseen lisätä mainittujen menojen kokonaismäärää vielä enintään puolella enimmäismäärästä.

Jos Euroopan parlamentti neuvosto tai komissio katsoo että yhteisöjen toiminta edellyttäätässä kohdassa määrätyn menettelyn mukaisesti asetetun enimmäismäärän ylittämistä neuvosto määräenemmistöllä ja Euroopan parlamentti jäsentensä enemmistöllä ja kolmella viidesosalla annetuista äänistä voivat välisellään sopimuksella vahvistaa uuden enimmäismäärän.

10. Kukin toimielin käyttää sille tämän artiklan mukaan kuuluvia valtuuksia noudattaen tämän sopimuksen määräyksiä ja niiden nojalla annettuja säädöksiä sekä erityisesti määräyksiä jotka koskevat yhteisöjen omia varoja taikka tulojen ja menojen tasapainoa.

11. Hallinnollisen talousarvion lopullisella vahvistamisella komissio valtuutetaan ja velvoitetaan keräämään vastaavat tulot 49 artiklan määräysten mukaisesti.